stanford-oval/wikipedia huggingface dataset:
Turkin hyökkäys Syyrian Afriniin 2018
Suomen kytkökset hyökkäykseen > Hyökkäyksen vastustus

Oppositiossa olevat puolueet sosiaalidemokraatit ja vasemmistoliitto tuomitsevat hyökkäyksen. 22. tammikuuta Vasemmistoliitto teki aiheesta kirjallisen kysymyksen ulkoministeri Soinille. SDP:n mukaan väkivallan kierre Syyriassa on katkaistava eikä Turkilla ei ole oikeutta väkivallan käytöllään Syyriassa laajentaa ja luoda uusia vakavia turvallisuusongelmia. Puolueen mukaan Turkin on aloitettava välittömästi vetäytyminen Pohjois-Syyriasta ja Afrinista. Se tuomitsee myös Syyrian hallituksen sotatoimet Damaskoksen Itä-Ghoutassa, kuten viisi vuotta kestäneen Itä-Ghoutan saartamisen.
Helsingissä, Espoossa, Tampereella ja Turussa on järjestetty Turkin hyökkäystä vastustavia mielenosoituksia tammi-, helmi- ja maaliskuussa. 14 ihmistä järjesti eduskuntatalossa 8. helmikuuta mielenosoituksen, jossa he arvostelivat Erdoğanin hyökkäystä, osoittivat tukea Afrinin alueelle ja Kansan suojeluyksiköille sekä vaativat Islamilaisen valtion pysäyttämistä. Suomen kurdiliiton mukaan Syyriassa on käynnissä kansanmurha, joka vaatii kansainvälisen yhteisön pikaista väliintuloa ja YK:n on aika kantaa vastuunsa. Suomen kurdien kulttuurikeskus pystytti helmikuussa viikon ajaksi tilanteesta Helsingin Narinkkatorille infoteltan.
Suomen kytkökset hyökkäykseen > Hallituksen päättämä aseiden myyminen Turkkiin

Ajatushautomo SaferGloben vuoden 2016 asevalvontaraportin mukaan Suomen puolustusministeriö on antanut luvan myydä kiväärin patruunoita Turkin erikoisjoukoille ja santarmeille, huolimatta maan heikentyneestä ihmisoikeustilanteesta sekä Turkin hallinnon ja Kurdistanin työväenpuolueen välisestä aseellisesta konfliktista. Raportissa nostettiin esille esimerkiksi Turkissa vuoden 2015 tammikuussa sattunut tapaus, jossa poliisi ampui mielenosoituksessa poliisia kivillä heitelleen pojan kuoliaaksi. Suomen ulkoministeriön mukaan päätettäessä aseiden vientiluvista ulkomaille tulee arvioida, soveltuvatko aseet ihmisoikeusloukkauksiin.
Suomen puolustusministeriö antoi 1.1.2015 – 28.6.2016 aikana SSAB Europe Oy- ja Miilux Oy-aseyhtiöille luvan myydä Turkkiin BMC Otomotiv San Ve Tic A.S.:lle suojausterästä panssaroiduille ajoneuvoille 13 800 tonnia ja 3 000 tonnia, yhteensä 16 800 tonnia; Nammo Lapualle luvan myydä 76 200 patruunaa Turkin armeijan erikoisjoukoille; Patria Aviation Oy:lle luvan myydä miehittämättömien ilma-alusten tiedonsiirtojärjestelmä Compact Airborne Networking Data Link (CANDL) osineen koekäyttöä varten ilman merkittyä ostajaa; sekä Miilux Oy:lle luvan myydä 500 tonnia teräslevyä Yenice Ins. Dek. San. Tic|Yenice Ins. Dek. San. Tic. Ltd:lle.
Suomen parlamentti on linjannut, että Suomi ei vie puolustusmateriaalia sotaa käyviin tai ihmisoikeuksia polkeviin maihin. Suomi oli aloitteentekijä kansainvälisen asekauppasopimuksen solmimisessa. Sopimus kieltää aseviennin, jos vientiluvasta päätettäessä on tietoa, että aseita on käytetty sotarikoksiin. Sopimus vaatii myös huolellista arviointia tilanteissa, jossa aseita tai muita puolustusmateriaaleja saatettaisiin käyttää sotarikoksiin tai vakaviin ihmisoikeusloukkauksiin. Lupaa ei saa myöntää, mikäli riski on huomattava. Sopimus myös kehottaa viejää käsittelemään lupaa uudestaan, jos se luvan myöntämisen jälkeen saa uutta tietoa.
Suomen ulkopoliittiseen linjaan on kirjattu, että "Suomi turvaa ulkopolitiikan keinoin kansalliset etunsa ja pyrkii edistämään maailmanrauhaa".
Suomen kytkökset hyökkäykseen > Hätäavun antaminen Syyriaan

Suomen ulkoministeriö myönsi 3 miljoonaa euroa 26. maaliskuuta kansainvälisen Punaisen Ristin työn tukemiseksi Syyriassa ja 500 000 euroa syyrialaisten pakolaisten auttamiseksi Libanonissa, muun muassa ruokaturvan ja puhtaan veden vahvistamiseen sekä liikkuviin terveystiimeihin, lääkkeisiin ja ambulansseihin.
Aiheesta muualla

Kuvia tai muita tiedostoja aiheesta Turkin hyökkäys Syyrian Afriniin 2018 Wikimedia Commonsissa
Turkin pääministeri Binali Yıldırım joulukuussa 2016.
Ihmisten suojeluyksiköitä ja Naisten suojeluyksiköitä tukeva sekä Turkin hyökkäystä vastustava mielenosoitus Afrinissa 19.1.2018.
Kurdien eniten asuttamat asuinalueet vuonna 1986 Yhdysvaltain hallinnon mukaan.
Alfred Roini

| Alfred Roini> Henkilötiedot |
| --- | --- |
Syntynyt: 13. heinäkuuta 1864 Petäjävesi
Kuollut: 9. marraskuuta 1939 Helsinki (75 vuotta)
Ammatti:  näyttelijä, kirjanpitäjä
Näyttelijä
Aktiivisena:  1888–1894
Aiheesta muualla
IMDb
Elonet
Alfred Roini (alk. Gröndahl, 13. heinäkuuta 1864 Petäjävesi – 9. marraskuuta 1939 Helsinki) oli suomalainen näyttelijä. Lyhyehkön taiteilijanuransa aikana hänellä oli noin sata roolia.
Ura

Roinin vanhemmat olivat palstatilallinen Konrad Konst. Gröndahl ja Mathilda Laurén. Hän kävi viisi luokkaa Jyväskylän Klassillista lyseota ja kolme luokkaa seminaaria, minkä jälkeen hän toimi vastaavana kansakoulunopettajana Loimaalla vuoteen 1888, jolloin hän liittyi August Aspegrenin Suomalaiseen Kansanteatteriin. Roini siirtyi näyttelijän uralta liikealalle 1894. Liikealalla hän toimi kirjanpitäjänä.
Roinin alaa olivat koomiset roolit, kuten Podkoljosin osa Nikolai Gogolin Naimapuuhissa, Des Prunellesin osa Victorien Sardoun huvinäytelmässä Erotaan pois, Eenokin osa Aleksis Kiven Kihlauksessa ja Karrin osa Kiven Nummisuutareissa.
Roini näytteli sivurooleja kolmessa elokuvassa: Myrskyluodon kalastaja (1924), Tukkipojan morsian (1931) ja Ne 45000 (1933).
Alfred Roinin puoliso oli näyttelijä Meri Salin.
Altin Rraklli

Altin Rraklli (s. 17. heinäkuuta 1970) on albanialainen jalkapalloilija, pelipaikaltaan hyökkääjä, joka edustaa kotimaansa pääkaupungista kotoisin olevaa SK Tiranan joukkuetta. 177 senttimetriä pitkä.
Rraklli aloitti jalkapallon vuonna 1987 Besa Kavajen junioreissa. Kaudella 1992/1993 hän siirtyi Saksaan, SC Freiburgin joukkueeseen. Hän edusti Saksassa myös Hertha BSC Berliniä, SpVgg Unterhachingia ja Jahn Regensburgia. Välissä hän pelasi myös yhden kauden ajan turkkilaisessa Diyarbakirsporissa. Nykyiseen seuraansa Rraklli siirtyi vuonna 2004.
Rraklli on pelannut Albanian maajoukkueessa 63 ottelua ja tehnyt niissä 11 maalia.
Aiheesta muualla

Rraklli Transfermarkt-tietokannassa (saksaksi)
Airakselan työväentalo

| Airakselan työväentalo |
| --- | --- |
Sijainti:  Karttula, Airaksela
Valmistumisvuosi:  1914 tai 1915
Rakennuttaja:  Airakselan Työväenyhdistys ry
Omistaja:  yksityinen
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Airakselan työväentalo oli Karttulan kunnan (vuodesta 2011 lähtien osa Kuopiota) Airakselan kylässä sijainnut työväentalo.
Historiaa

Airakselan työväenyhdistys perustettiin vuonna 1907. Hirsirakenteinen talo valmistui yhden lähteen mukaan vuonna 1914. Tosin vielä vuonna 1915 talo oli keskeneräinen, ja tuolloin toivottiin talon valmistuvan jouluksi. Ilmeisesti piiritoimikunnalta oli saatu rahallista avustusta talon loppuun saattamista varten. Talosta puuttui ainakin laipio ja uunit. Tuolloin yhdistyksessä oli 18 jäsentä. Vuonna 1920 yhdistys liittyi Suomen Sosialistiseen Työväenpuolueeseen. Vuonna 1923 yhdistyksen omaisuus takavarikoitiin, ja vuonna 1930 yhdistys lakkautettiin, talo takavarikoitiin lopullisesti kommunistilakien nojalla ja myytiin yksityiselle vuonna 1932. Sotien jälkeen yhdistys liittyi SKDL:n ja yritti vuonna 1949 saada talon takaisin, mutta valtioneuvosto hylkäsi anomuksen.
Vuonna 1916 yhdistyksen entinen jäsen teki nimismiehelle kantelun ja vaati taloa suljettavaksi sillä perusteella, että siellä tapellaan. Nimismiehen tutkittua asiaa, talo sai kuitenkin pysyä auki. Ongelmia kuitenkin oli ollut jo edellisenä vuonna: iltamissa oli jatkuvasti tappeluita, jotka alkoivat jo vaikuttaa iltamien yleisömääriin, sillä ihmiset eivät uskaltaneet tulla paikalle. Ainakin yhdet iltamat jouduttiin myös keskeyttämään. Työväenlehti Sanantuoja epäili, että häiriköinti oli suunnitelmallista ja asialla ”ison talon pojat”. Kuusi häirikköä oli haastettu oikeuteenkin, ja heidät tuomittiin kukin 50 markan sakkoihin ja korvaamaan yhdistykselle 180 markkaa.
Vasili Podkolzin

| Vasili Podkolzin |
| --- | --- |

Henkilötiedot
Syntynyt: 24. kesäkuuta 2001 (ikä 23) Moskova, Venäjä
Kansalaisuus:   Venäjä
Jääkiekkoilija
Pelipaikka:  oikea laitahyökkääjä
Maila:  vasen
Pituus:  192 cm
Paino:  92 kg
Seura
Seura:  Edmonton Oilers
Sarja:  NHL
Pelaajaura
Pääsarjaura:  2018–
Aik. seurat:  SKA Pietari (KHL) Vancouver Canucks (NHL) Abbotsford Canucks (AHL)
NHL-varaus:  10. varaus, 2019 Vancouver Canucks
Vasili Aleksandrovitš Podkolzin (ven. Василий Александрович Подколзин; s. 24. kesäkuuta 2001 Moskova, Venäjä) on venäläinen jääkiekkoilija, joka pelaa NHL-seura Edmonton Oilersin organisaatiossa. Hän on pelipaikaltaan oikea laitahyökkääjä. Vancouver Canucks varasi Podkolzinin koko NHL:n varaustilaisuuden 2019 kymmenentenä pelaajana.
Ura > Seuraura

Podkolzin on Belyje Medvedin kasvatti. Hän siirtyi juniorina sittemmin Vitjaz Podolskiin. Podkolzin oli kaudella 2016–2017 tehoilla 16+23=39 seuran U16-junioreiden paras syöttäjä ja hän jakoi joukkueen sisäisen pistepörssin voiton Ivan Maninin kanssa.
WHL-joukkue Medicine Hat Tigers varasi Podkolzinin 92. pelaajana CHL:n varaustilaisuudessa 2018. Hän päätti jatkaa kaudella 2018–2019 uraansa kuitenkin kotimaassaan ja siirtyi SKA Pietarin organisaatioon. Podkolzin pelasi alkukautensa lähinnä VHL-joukkue SKA-Nevan ja Venäjän nuorten sarja MHL:n SKA-46:n vahvuudessa. Hän teki KHL-debyyttinsä vain 17-vuotiaana 12. marraskuuta 2018 Avtomobilist Jekaterinburgia vastaan. Podkolzin sai ottelussa jääaikaa 2.07 minuuttia. Hän keräsi myös teholukeman –1. Podkolzin pelasi kauden aikana kolme KHL-ottelua ilman tehopisteitä. Hän pelasi kauden aikana miesten pelejä myös VHL-joukkue SKA-Nevassa, jossa Podkolzin teki 14 runkosarjaottelussa tehot 2+3=5 ja kahdeksassa playoff-ottelussa tehot 2+1=3. Hän pelasi osan kaudestaan myös Venäjän nuorten sarja MHL:n SKA-1946:ssa.
Tammikuussa 2019 mm. The Sports Networkin asiantuntuja Craig Button arvioi Podkolzinin tulevan varatuksi koko NHL:n varaustilaisuuden 2019 kolmantena pelaajana Jack Hughesin ja Kaapo Kakon jälkeen. Hänen varausnumeronsa putosi kuitenkin kevään mittaan ennustuksista ja Podkolzin varattiin lopulta varaustilaisuuden kymmenentenä pelaajana Vancouver Canucksiin. Varsinaisella KHL:n tulokaskaudellaan 2019–2020 hän teki SKA:ssa 30 runkosarjaottelussa tehot 2+6=8 ja neljässä playoff-ottelussa tehot 1+2=3. Podkolzin teki KHL-uransa avausmaalin 21. tammikuuta 2020 vieraissa TsSKA Moskovaa vastaan. Hänet valittiin kuusi päivää myöhemmin liigan viikon tulokkaaksi. Podkolzin pelasi osan kaudestaan myös VHL-joukkue SKA-Nevassa, jossa hän pelasi 16 runkosarja- ja yhden playoff-ottelun. Podkolzin pelasi myös kaksi ottelua SKA-1946:n MHL-joukkueessa.
Toukokuussa 2021 Podkolzin teki kolmivuotisen tulokassopimuksen Vancouver Canucksin kanssa.
Huhtikuussa 2024 Podkolzin teki Canucksin kanssa kaksivuotisen jatkosopimuksen.
Elokuussa 2024 Canucks kauppasi Podkolzinin Edmonton Oilersiin vaihdossa neljännen kierroksen varausvuoroon vuoden 2025 varaustilaisuudessa.
Airalo

| AirGSM Pte>  Ltd..Airalo eSIM |
| --- | --- |
Perustettu:  2019
Perustaja:  Abraham Burak, Bahadir Ozdemir
Kotipaikka:  Yhdysvallat
Toimiala:  Televiestintä, matkailu
Kotisivu:  https://www.airalo.com/fi
Infobox OKVirheellinen NIMI-arvo: 
Airalo on eSIM-markkinapaikka. Se tarjoaa matkustajille eSIM-kortteja yli 200 maalle ja alueelle ympäri maailmaa, mikä tarjoaa heille välittömän Internet-yhteyden ulkomailla. 31. maaliskuuta 2024 Airalo-sovelluksella on yli 10 miljoonaa käyttäjää, ja se on saatavilla App Storesta ja Google Play Storesta 53 kielellä.
Historia

Airalo on yhdysvaltalainen Startup-yritys, jonka perustivat vuonna 2019 Abraham Burak ja Bahadir Ozdemir. Heidän tavoitteenaan on tarjota matkustajille pääsy välittömiin, edullisiin, maailmanlaajuisiin yhteyksiin eSIM-tekniikan avulla.
Abraham ja Bahadir ovat digitaalisia nomadiyrittäjiä, jotka ovat kokeneet omakohtaisesti yhteysrajoitukset matkustettaessa. eSIM-teknologia tarjosi mahdollisuuden tarjota matkailijoille edullisempi ja helppokäyttöisempi vaihtoehto.
Vuonna 2019 Airalo sai 1,9 miljoonan dollarin siemenrahoituksen Antlerin ja Sequoia Capitalin intialaiselta Surge-innovaatiorahastolta. Vuonna 2021 se keräsi 5 miljoonaa dollaria A-sarjan rahoituskierroksella. Ja vuonna 2023 60 miljoonaa dollaria B-sarjan rahoituskierroksella. e& Capital, e&:n (tunnetaan paremmin Arabiemiirikunnissa toimivana operaattorina nimeltä Etisalat) pääomasijoitusosasto, johti rahoituskierrosta, johon osallistuivat "startup-generaattori" Antler Elevate, Liberty Global, Rakuten Capital, Singtel Innov8, Surge (varhaisen vaiheen rahoitusta veti Peak XV, joka tunnettiin aiemmin nimellä Sequoia Capital India ja SEA), Orange, T Capital (Deutsche Telecomin pääomasijoitusyhtiö), KPN Ventures, Telefónica Ventures ja I2BF Global Ventures.
Andy Sutton

| Andy Sutton |
| --- | --- |

Henkilötiedot
Syntynyt: 10. maaliskuuta 1975 (ikä 49) London, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  198 cm
Paino:  111 kg
Pelinumero:  25
Pelaajaura
Pääsarjaura:  1998–2013
Aik. seurat:  Kentucky Thoroughblades (AHL),   San Jose Sharks (NHL)  Minnesota Wild (NHL)  Atlanta Thrashers (NHL)  ZSC Lions (NLA)  New York Islanders (NHL)  Ottawa Senators (NHL)  Anaheim Ducks (NHL)   Edmonton Oilers (NHL)
NHL-varaus:  varaamaton
Andrew Cameron ”Andy” Sutton (s. 10. maaliskuuta 1975 London, Ontario) on kanadalainen uransa päättänyt jääkiekkoilija, pelipaikaltaan puolustaja.
Fyysisestä pelistä tunnettu, isokokoinen Sutton on vuonna 1998 alkaneella pitkällä ammattilaisurallaan edustanut yhteensä seitsemää eri NHL-joukkuetta.
NHL-ura

Michiganin teknillisen yliopiston joukkueessa yliopistokiekkoa pelannutta Suttonia ei ikinä varattu NHL:ään, vaan hän teki vapaana pelaajana sopimuksen San Jose Sharksin kanssa. Hän pelasi seurassa kahden kauden aikana 71 ottelua, kunnes laajennusseura Minnesota Wild hankki hänet vuoden 2000 laajennusvaraustilaisuuden yhteydessä.
Pelattuaan Wildissa vajaan puolentoista kauden ajan Sutton siirtyi toiseen hiljattain perustettuun seuraan, Atlanta Thrashersiin. Hänestä tuli vakituinen Thrashersin puolustaja neljän kauden ajaksi, vaikka hän kävikin työsulkukaudella 2004–2005 pelaamassa Sveitsin pääsarjassa ZSC Lionsin riveissä.
Thrashersista lähdettyään Sutton edusti kolme kautta New York Islandersia, jonka jälkeen hän pelasi kauden 2009–2010 lopulla 18 runkosarjaottelua Ottawa Senatorsissa. Ottawasta Sutton jatkoi yhden loukkaantumisten täyttämän kauden ajaksi Anaheim Ducksiin, josta matka jatkui takaisin Kanadan puolelle, tällä kertaa Edmonton Oilersin riveihin.
22.5.2013 Andy Sutton ilmoitti lopettavansa uransa.
Anne-Marie Pålsson

Anne-Marie Pålsson on ruotsalainen poliitikko ja ekonomisti. Hänen puolueensa on Maltillinen kokoomus. Hän oli valtiopäivien jäsen vuosina 2002–2010. Hänet tunnetaan myös ns. pigdebattenin aloituksesta vuonna 1993.
Andersdaltinden

Andersdaltinden
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 221 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Andersdaltinden on Skandeihin kuuluva vuorenhuippu Paatsivuonon kunnassa, Norjassa. Huipun korkeus merenpinnan tasosta on 1 221 metriä.
Andersdaltinden ja sen lähihuippuja nähtynä Paatsivuonon yli E6-tieltä helmikuussa 2009.
Alfred Robb

Alfred Arthur Robb tai Alfred A. Robb (18. tammikuuta 1873 – 14. joulukuuta 1936) oli brittiläinen fyysikko.
Opiskelu

Robb opiskeli Queen's Collegessa Belfastissa ja St John's Collegessa Cambridgessa. Sen jälkeen hän haki Göttingenin yliopistoon, missä hän teki tutkielmansa Zeemanin ilmiöstä. Hän myös työskenteli J. J. Thomsonille Cavendishin laboratoriossa. Hänelle myönnettiin Croix de Guerre, minkä jälkeen hänestä tuli brittiläisen tiedeakatemian Royal Societyn jäsen.
Työ

Robb tunnetaan hänen neljästä artikkelistaan, jotka koskevat erityistä suhteellisuusteoriaa, joissa hän johti aika-avaruuden formalismin aksiomaattisen geometrian avulla. Robbia kutsuttiin joskus sen johdosta nimellä "Suhteellisuuden Eukleides". Näistä töistä ensimmäisessä hän käyttää hyperbolista kulmaa esitelläkseen rapiditeetin konseptin, joka selvensi nopeuden lisäämisen kaavan. Hän osoitti myös että kinemaattinen nopeuksien avaruus on hyperbolinen.
Käännös suomeksi
Anne-Marie Martin

| Anne-Marie Martin> Edmonda Benton |
| --- | --- |

Henkilötiedot
Syntynyt: 11. marraskuuta 1957 (ikä 66) Toronto, Ontario, Kanada
Kansalaisuus:   Kanada/ Yhdysvallat
Puoliso:  Michael Crichton (vih. 1987; ero 2002)
Lapset:  1
Näyttelijä
Aktiivisena:  1976–1988
Merkittävät roolit:  Gwen Davies (Days of Our Lives) Dori Doreau (Moukarimies)
Aiheesta muualla
IMDb 
Elonet
Anne-Marie Martin (s. 11. marraskuuta 1957 Toronto, Ontario, Kanada) on kanadalais-yhdysvaltalainen entinen näyttelijä ja käsikirjoittaja. Hänen syntymänimensä oli Edmonda Benton, jonka hän vaihtoi Anne-Marie Martiniksi vuonna 1981. Hänen merkittävimmät roolinsa olivat TV-sarjoissa Päivien viemää, jossa hän esitti Gwen Daviesin roolia 166 jaksossa vuosina 1982–1985 sekä Moukarimies, jossa hänellä oli naispääosa 41 jaksossa vuosina 1986–1988. Aiemmin hän oli esiintynyt pienissä sivurooleissa muutamissa TV-sarjoissa ja kauhuelokuvissa, kuten esimerkiksi elokuvassa Koston kruunajaiset (1980).
Martin avioitui käsikirjoittaja ja ohjaaja Michael Crichtonin kanssa vuonna 1987 ja he erosivat vuonna 2002. He käsikirjoittivat yhdessä vuonna 1996 ensi-iltansa saaneen elokuvan Twister, joka muun muassa palkittiin The Stinkers Bad Movie -palkinnolla heti ilmestymisvuonnaan.
Martin lopetti näyttelijän työnsä Moukarimiehen jälkeen vuonna 1988 ja vetäytyi julkisuudesta. Näyttelemisen sijaan hän kiinnostui ratsastuksesta ja hänet valittiin ensimmäisen kerran vuonna 2001 edustamaan Yhdysvaltoja ratsastuksen MM-kisoissa. Hän on myös harjoittanut Islanninhevosten rodunjalostusta.
Amenemhet

Amenemhet (joskus myös Amenemhat, Amenemes tai Ammanemes) on muinainen egyptiläinen nimi. Sitä ovat käyttäneet seuraavat faaraot:
12. dynastia

Amenemhet I
Amenemhet II
Amenemhet III
Amenemhet IV
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amenemhet”, voi hakea sivunnimihaulla, laajalla sivunnimihaulla tai tekstihaulla.
Amerikan Kaiku

Lehden ensimmäisen varsinaisen numeron etusivu.
Amerikan Kaiku oli vuosina 1903–1908 ilmestynyt amerikansuomalainen sanomalehti.
Siirtolaisen muutettua pois New Yorkista paikalliset suomalaiset jäivät vaille omaa sanomalehteä. Vuonna 1903 Suomesta karkotettu Päivälehden toimittaja Eero Erkko perusti Brooklyniin Amerikan Kaiun, jonka yhtenä tarkoituksena oli kehittää amerikansuomalaisten yhteistoimintaa. Sen toimittajina työskentelivät Eetu Aaltio ja Severi Nyman. Erkon palattua Suomeen lehti taantui ja vuonna 1906 sen nimi ja painokoneet siirrettiin Minnesotan Duluthiin. Siellä eri suomalaisryhmien puolueettomaksi yhdyssiteeksi tarkoitettua Amerikan Kaikua toimitti J. W. Lilius apunaan Erland Wirkki ja Risto Lappala. Kannattamaton lehti teki pian konkurssin.
Aiheesta muualla

Amerikan Kaiku digitoituna Kansalliskirjastossa
Airasca

| Airasca |
| --- | --- |

 vaakuna
 Airasca
 Koordinaatit: 44°55′N, 7°29′E 
Valtio:  Italia
Alue:  Piemonte
Metropolikaupunki:  Torino
Korkeus:  257 m
Väkiluku:  3 583
Aikavyöhyke:  UTC+1
 – Kesäaika:  UTC+2
 
 https://www.comune.airasca.to.it 
Infobox OKVirheellinen NIMI-arvo: 
Airasca (piemonteksi Airasca ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3 583 asukasta.
Amerikamura

Amerikamura on etenkin nuorison suosima ostosalue Osakassa. Sitä on verrattu Tokion Harajukuun.
Alueella on vanhoja makasiinejä, jotka remontoitiin 1970-luvulla myymälöiksi. Niissä myytiin Yhdysvaltojen länsirannikolta tullutta tavaraa kuten vaatteita ja äänilevyjä. Suuri osa tavarasta on edelleenkin käytettyä. Tiedotusvälineissä paikkaa alettiin kutsua Amerikamuraksi, ”Amerikka-kyläksi”. Nykyisin alueella on myös trendikkäitä baareja ja muuta yöelämää.
Amerikamuran keskus on  kolmionmuotoinen Sankaku-puistikko, jossa on viikonloppuisin katuesiintyjiä ja kirpputoreja.
Aiheesta muualla

Kuvia tai muita tiedostoja aiheesta Amerikamura Wikimedia Commonsissa
Antti Halonen (valtiopäivämies)

Antti Halonen (11. kesäkuuta 1870 Kestilä – 5. tammikuuta 1947 Puolanka) oli suomalainen maanviljelijä, kauppias ja valtiopäivämies.
Kestilässä syntynyt Halonen kävi kansakoulun Säräisniemellä ja toimi jonkin aikaa pikkulasten opettajana Iissä ja Pulkkilassa. Hän muutti 1892 Puolangalle, missä hän toimi aluksi poliisina ja sen jälkeen maanviljelijänä ja kauppiaana. Puolangan kunnankirjurina Halonen toimi yli kaksikymmentä vuotta, samoin kuin kunnan rahastonhoitajana. Hän toimi myös kuntakokouksen esimiehenä ja kunnanvaltuuston jäsenenä. Halonen oli talonpoikaissäädyssä Kajaanin tuomiokunnan edustaja valtiopäivillä 1904–1905 ja 1905–1906.
Vedenpäänlampi

| Vedenpäänlampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Vesanto
Koordinaatit:  62°54′28″N, 26°18′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Konneveteen 
Järvinumero:  14.711.1.024
Mittaustietoja
Pinnankorkeus:  103,5 m  
Pituus:  210 m  
Leveys:  130 m  
Rantaviiva:  0,513 km  
Pinta-ala:  1,791 ha  
Suurin syvyys:  8 m  
Saaria:  ei saaria 
 fiVedenpäänlampi 
Vedenpäänlampi  on Pohjois-Savossa Vesannolla  Ahvenisen lähellä sijaitseva lampi.
Maantietoa

Lampi on 210 metriä pitkä, 130 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 103,5 metriä mpy.